
Des de l’Avalot – Joves de la UGT de Catalunya fa anys que estudiem la situació del col·lectiu jove del nostre país. És per aquest motiu que volem denunciar la traumàtica situació que patim els i les joves que ens inserim en el marc laboral actual. Així doncs, passem a presentar l’informe Joves mes a mes.

Des que va esclatar aquesta crisi econòmica i financera l’any 2007, l’Avalot venim denunciant incansablement les conseqüències que aquesta està tenint sobre la població juvenil a Catalunya.
També portem a les nostres esquenes diverses reformes laborals, que ja podem dir que només han servit per generar més atur, més destrucció de llocs de treball i precaritzar encara més les condicions laborals dels i de les nostres joves. 

L’Avalot – Joves de la UGT de Catalunya ja denunciàvem en el seu moment que cap d’aquestes reformes laborals contemplava cap mesura ni mecanisme relacionat amb la creació de llocs de treball i el control de l’ocupació dels joves. Avui dia no existeixen mecanismes prou eficients per al control del treball que ens permetin assegurar l’ocupabilitat estable entre el jovent de Catalunya. El nostre país té la taxa de temporalitat capdavantera a tota la Unió Europea situant-se ≈20 punts percentuals per sobre de la mitjana europea.

Tot i la dramàtica taxa d’ocupació jove, les últimes modificacions només van lligades a la hiperflexibilització del mercat de treball ‐una flexibilitat pensada per beneficiar les empreses‐, a la bonificació empresarial per les contractacions, a la supressió de drets laborals de la classe treballadora i a precaritzar encara més les condicions laborals dels joves, tot buscant la competitivitat únicament per la via de la devaluació salarial enlloc de per la via de la innovació i el desenvolupament, apropant-nos més a països del nord d’Àfrica que a països del nord d’Europa.



Contractes indefinits i temporals
Segons les dades de l’Observatori d’Empresa i Ocupació de la Generalitat de Catalunya, pràcticament la totalitat dels contractes realitzats als joves i les joves menors de 25 anys des de l’agost de l’any 2012 són contractes temporals.
Evolució indicadors percentuals, contractes indefinits

*Observatori d’Empresa i Ocupació.

Evolució indicadors percentuals, contractes temporals

*Observatori d’Empresa i Ocupació.
Si comparem aquestes dades amb les altres franges d’edat, podem observar com als joves ens contracten de manera temporal un 3,9% més que a les persones en franges d’edat de 25 a 44 anys, i un 5% més que a les persones de 45 o més anys.
Així, el juliol del vigent any, la contractació indefinida ha suposat un 6,2%, vers el 93,8% dels contractes temporals realitzats a joves menors de 25 anys. 


Contractes temporals 
A partir de les dades de l’Observatori d’Empresa i Ocupació de la Generalitat de Catalunya, observem que la major part del contractes temporals realitzats a joves fins a 29 anys són contractes d’una durada inferior o igual a un mes.

	Contractes temporals registrats segons durada del contracte i edat de la persona contractada

	
	
	
	
	
	
	

	ANY 2012
	Fins a 19 anys
	De 20 a 24 anys
	De 25 a 29 anys

	
	valor
	% distrib.
	valor
	% distrib.
	valor
	% distrib.

	Inferior o igual a 1més
	25.882
	36,73%
	146.498
	43,87%
	140.257
	41,27%

	Més d'1 fins a 3 mesos
	14.660
	20,80%
	45.156
	13,52%
	40.525
	11,92%

	Més de 3 fins a 6 mesos
	7.155
	10,15%
	30.604
	9,16%
	33.783
	9,94%

	Més de 6 fins a 12 mesos
	2.464
	3,50%
	8.993
	2,69%
	11.112
	3,27%

	Més de 12 fins a 18 mesos
	35
	0,05%
	129
	0,04%
	226
	0,07%

	Més de 18 fins a 24 mesos
	73
	0,10%
	201
	0,06%
	681
	0,20%

	Més de 24 mesos
	133
	0,19%
	600
	0,18%
	1.102
	0,32%

	Indeterminada
	20.072
	28,48%
	101.770
	30,47%
	112.197
	33,01%

	
	
	
	
	
	
	

	La totalitat dels contractes temporals realitzats l’any 2012 per a joves fins a 19 anys va ser de 70.474; entre els joves de 20 a 24 anys va suposar un total de 333.951, i entre els joves de 25 a 29 anys es van registrar un total de 339.883 contractes temporals. El número total de contractes temporals signats l’any 2012 a joves menors de 30 anys va ser de 744.308. 


	
	
	
	
	
	
	

	ANY 2013
	Fins a 19 anys
	De 20 a 24 anys
	De 25 a 29 anys

	
	valor
	% distrib.
	valor
	% distrib.
	valor
	% distrib.

	Inferior o igual a 1més
	24.514
	37,18%
	157.193
	45,62%
	154.973
	43,52%

	Més d'1 fins a 3 mesos
	13.134
	19,92%
	45.498
	13,20%
	40.900
	11,49%

	Més de 3 fins a 6 mesos
	6.203
	9,41%
	30.586
	8,88%
	33.447
	9,39%

	Més de 6 fins a 12 mesos
	2.580
	3,91%
	10.757
	3,12%
	12.346
	3,47%

	Més de 12 fins a 18 mesos
	22
	0,03%
	177
	0,05%
	254
	0,07%

	Més de 18 fins a 24 mesos
	14
	0,02%
	158
	0,05%
	589
	0,17%

	Més de 24 mesos
	140
	0,21%
	488
	0,14%
	886
	0,25%

	Indeterminada
	19.324
	29,31%
	99.734
	28,94%
	112.698
	31,65%


 
La totalitat dels contractes temporals realitzats l’any 2013 per a joves fins a 19 anys va ser de 65.931; entre els joves de 20 a 24 anys va suposar un total de 344.591, i entre els joves de 25 a 29 anys es van registrar un total de 356.093 contractes temporals. El número total de contractes temporals signats l’any 2013 a joves menors de 30 anys va ser de 766.615.

Així podem observar com s’han incrementat el número de contractes temporals realitzats als joves catalans i catalanes de 2012 a 2013.    







Si ens fixem només en les dades de contractació temporal determinada, més de la meitat es realitza amb contractes d’un mes o inferior durada. El percentatge arriba fins al 64,20% en la franja d’edat de 20 a 24 anys, i fins al 63,67% de 25 a 29 anys.










A més, es pot observar com els contractes més estables, aquells que són superiors o igual a 12 mesos, en el marc dels contractes temporals, no suposen més d’un 0,3% de la contractació temporal jove tant l’any 2012 com el 2013. 
Més de la meitat dels joves catalans i catalanes amb contracte temporal determinat treballen amb un contracte d’un mes o inferior durada.
Contracte temporal de durada inferior o igual a un mes 
Davant les dades registrades per l’Observatori d’Empresa i Ocupació, poden veure que el total de contractes realitzats l’any 2013 a joves fins als 19 anys a Catalunya va ser de 70.826, dels quals 24.514 van ser per a un període igual o inferior a un mes (el 34,6%). Entre els joves de 20 a 24 anys es van registrar un total de 372.891, dels quals la contractació inferior o igual a un mes van representar 157.193 (el 42,1%). I entre els joves de 25 a 29 el registre va ser de 397.632, dels quals 154.973 van ser contractes d’un temps inferior o igual a un mes (el 38,9%).










Així, el total de contractes realitzats a joves fins a 29 anys l’any 2013 va ser de 841.354, i d’aquest, 336.680 van ser contractes temporals de temps inferior o igual a un mes, el que representa un 40% del total de la contractació. En el cas de la franja d’edat de 20 a 24 anys, el percentatge s’enfila fins al 42,1%.

A Catalunya, 2 de cada 5 joves menors de 30 anys que té feina treballa a un mes vista.

Evolució de la contractació temporal  
Segons els registres de l’Observatori d’Empresa i Ocupació, el total de contractes realitzats l’any 2013 a joves fins a 19 anys va ser de 70.826, dels quals 65.931 eren temporals. Entre el col·lectiu de 20 a 24 anys es van realitzar un total de 372.891 contractes, dels que 344.591 eren temporals. I entre els joves de 25 a 29 anys es van registrar un total de 397.632 dels que 356.093 van ser temporals. 

Així, l’any 2013 es van registrar un total de 841.354 contractes a joves fins a 29 anys, dels quals 766.615 van ser temporals, el 91,11%. D’altra banda, l’any 2012 es van registrar un total de 827.475 contractes, dels quals 744.308 eren temporals, el 89,94%. De 2012 a 2013 els contractes temporals juvenils han augmentat en 22.307 i un 1,17%. 


L’any 2013 a Catalunya s’han signat 22.307 contractes temporals més per a  joves menors de 30 anys que l’any 2012. Més de 9 de cada 10 joves menors de 30 anys que té feina treballa amb contracte temporal.

Però a més, des de l’any 2012 fins al 2013 (últim any del que disposem de dades) hi ha una molt preocupant tendència a l’alça en la contractació de joves per un temps inferior o igual a un mes.

Diferencial de contractació temporal 2012-2013
	
	Joves fins a 19 anys
	Joves de 20 a 24 anys
	Joves de 25 a 29 anys

	Tipus de contracte
	Valor
	% Diferencial
	Valor
	% Diferencial
	Valor
	% Diferencial

	Inferior o igual a 1 mes
	-1.368
	0,5%
	10.695
	1,7%
	14.716
	2,2%

	Més d'1 fins a 3 mesos
	-1.526
	-0,9%
	342
	-0,3%
	375
	-0,4%

	Més de 3 fins a 6 mesos
	-952
	-0,8%
	-18
	-0,3%
	-336
	-0,5%

	Més de 6 fins a 12 mesos
	116
	0,4%
	1.764
	0,4%
	1.234
	0,2%

	Més de 12 fins a 18 mesos
	-13
	0,0%
	48
	0,1%
	28
	0,0%

	Més de 18 fins a 24 mesos
	-59
	-0,1%
	-43
	-0,1%
	-92
	0,0%

	Més de 24 mesos
	7
	0,0%
	-112
	-0,1%
	-216
	-0,1%

	Indeterminats
	-748
	0,8%
	-2.036
	-1,6%
	501
	-1,4%



Així, el total de contractes realitzats a joves fins a 29 anys l’any 2012 va ser de 827.354, i d’aquest, 312.637 van ser contractes temporals de temps inferior o igual a un mes, el que representa un 37,78% del total de la contractació.
Per tant, entre 2012 i 2013, els contractes temporals d’un mes o inferior durada han augmentat en 24.043, i en 2,22 punts percentuals respecte al total de la contractació de joves fins a 29 anys.

Joves fins a 19 anys						Joves de 20 a 24 anys


Joves de 25 a 29 anys


L’any 2013 es va tancar amb un total de 443.722 contractes realitzats a joves menors de 25 anys, d’aquests 410.522 van ser contractes temporals.
El 92,5% de la població jove menor de 25 anys a Catalunya va ser contractada temporalment durant l’any 2013.


Davant les dades presentades podem extreure que els contractes de major inestabilitat contractual, els contractes d’un mes o inferior durada, són els que tenen una clara tendència ascendent, alhora que aquells que representen una major estabilitat es mantenen o tenen una tendència lleugerament negativa.
Tot tenint en compte que també  els contractes de duració indeterminada, els contractes d’obra i servei, registren una tendència clarament descendent equiparable a l’augment de la contractació de joves per un temps inferior o igual a un mes, podem afirmar que,
Catalunya aposta cada vegada més per la contractació de Joves Mes a Mes.

A més a més cal destacar que segons les dades de l’Observatori d’Empresa i Ocupació de la Generalitat de Catalunya, les xifres de parcialitat entre els joves menors de 25 anys suposen un 51,1%.  
A Catalunya més de la meitat dels joves treballen a temps parcial.

Des de l’Avalot volem advertir que, el ser un jove mes a mes no només afecta a la seva economia present i futura, si no també a la del país en que treballa. 
El jove mes a mes no es pot planejar la vida més enllà d’un mes vista, no pot emancipar-se de la llar familiar, desenvolupa desafecció vers al seu centre de treball i afecta a la seva salut. 
La major part dels contractes temporals i parcials son “involuntaris”, el que demostra que els sol·licitants de treball es veuen sotmesos a acceptar treballs temporals i/o de mitja jornada.
Malauradament des de l’Avalot – Joves de la UGT de Catalunya resolem la següent equació,
Parcialitat + Temporalitat = PRECARIETAT

Els joves catalans i catalanes TREBALLEM PER SER POBRES!!!.




Aportacions
Des de l’Avalot – Joves de la UGT  de Catalunya fem les següents propostes,
· Cal incrementar les mesures de control de la contractació que es realitza avui dia a Catalunya, molt especialment la feta als/les joves. És per aquest motiu que s’ha d’invertir de manera destacada al Cos superior d’inspectors de Treball i Seguretat Social. Avui dia la mitjana d’inspectors del país és d’un vers quatre de la Unió Europea. 

· Cal endurir les penalitzacions als empresaris que realitzin contractes en frau de llei. El  ≈95% dels contractes temporals del nostre país es troben en aquesta situació.

· Cal facilitar i agilitzar les vies de demanda pels treballadors i les treballadores que presumptament es trobin contractats en frau de llei.

· Cal definir de manera més exhaustiva quins són els serveis i les càrregues de treball vinculades a la contractació temporal, molt especialment la dels contractes d’un temps inferior o igual a un mes. 
Exemple de contracte d’un mes: el treball dels temporers que només estan vinculats a la temporada de collita.

· Fa falta estratègia i planificació industrial per generar més ocupació i de més qualitat.

· Les politiques del nostre país han de caminar cap a la creació d’una ocupació estable i de qualitat en la indústria catalana o ubicada a Catalunya, així com incidir molt especialment en els sectors industrials emergents.

· És necessari el compromís dels empresaris i les empresàries amb el jovent català. El jove d’avui dia és un valor afegit i la seva estabilitat i dignitat laboral són una aposta de present, i sobretot de futur tant per l’empresa com pel país.

· Instem al Govern de la Generalitat de Catalunya així com a les patronals i sindicats a treballar en mesures actives per afavorir el treball estable i de qualitat entre els joves i les joves de Catalunya, recuperant el Pacte per l’Ocupació Juvenil.

· Exigim la derogació de la Reforma Laboral, RD 3/2012 i RD 16/2013.

Contractes temporals per a joves de de 20 a 24 anys

